Sodba Splošnega sodišča (prvi senat) z dne 8. novembra 2013 –
Kessel proti UUNT – Janssen-Cilag (Premeno)
(Zadeva T‑536/10)
„Znamka Skupnosti – Postopek z ugovorom – Prijava besedne znamke Skupnosti Premeno – Prejšnja nacionalna besedna znamka Pramino – Dokaz o resni in dejanski uporabi prejšnje znamke – Člen 42(2) in (3) Uredbe (ES) št. 207/2009 – Omejitev proizvodov, navedenih v prijavi znamke – Člen 43(1) Uredbe št. 207/2009“
1.                     Znamka Skupnosti – Pripombe tretjih oseb in ugovor – Preizkus ugovora – Dokaz o uporabi prejšnje znamke – Delna uporaba – Vpliv – Pojem „del blaga ali storitev“, na katere se nanaša registracija (Uredba Sveta št. 207/2009, člen 42(2) in (3)) (Glej točke od 21 do 23.)
2.                     Znamka Skupnosti – Postopek registracije – Umik, omejitev in sprememba prijave znamke – Predlog za omejitev seznama proizvodov ali storitev – Pravila za izvajanje – Predlog, ki mora biti podan izrecno in nepogojno (Uredba Sveta št. 207/2009, člen 43; Uredba Komisije št. 2868/95, člen 1, pravilo 13) (Glej točko 39.)
Predmet
Tožba zoper odločbo četrtega odbora za pritožbe UUNT z dne 21. septembra 2010 (zadeva R 708/2010‑4) v zvezi s postopkom z ugovorom med družbama Janssen-Cilag GmbH in Kessel Marketing & Vertriebs GmbH.
Izrek
1.
Odločba četrtega odbora za pritožbe Urada za usklajevanje na notranjem trgu (znamke in modeli) (UUNT) z dne 21. septembra 2010 (zadeva R 708/2010‑4) se razveljavi.
2.
UUNT nosi svoje stroške in stroške, ki jih je priglasila družba Kessel Marketing & Vertriebs GmbH.
3.
Družba Janssen-Cilag GmbH nosi svoje stroške.